สวัสดีค่ะ อยากจะสอบถามว่า คนเคยเป็นไข้เลือดออกขั้นรุนแรงมาก่อนอะค่ะ แล้ววันหนึ่งเราจะเป็นธารัสซีเมียได้ใหมค่ะ โดยที่ทางพ่อแม่เราไม่มีใครเป็นเลยอ่ะค่ะ
สวัสดีค่ะ โรคธาลัสซีเมีย เป็นโรคเลือดจางชนิดหนึ่งที่ถ่ายทอดทางพันธุกรรม ไม่มีชนิดที่มาเป็นภายหลัง โดยความรุนแรงของโรคมีหลายระดับขึ้นกับชนิดของโรคที่เป็นค่ะ บางคนอาจเป็นรุนแรงต้องถ่ายเลือดตั้งแต่เด็ก บางคนเป็นแค่พาหะไม่มีอาการไปตลอดชีวิตดังนั้นหากบิดาหรือมารดาไม่มีใครเป็นโรคหรือพาหะธาลัสซีเมียเลย แทบไม่มีโอกาสที่จะเป็นโรคขึ้นมาได้ค่ะ การเป็นไข้เลือดออกอย่างรุนแรงมาก่อนไม่ได้ส่งผลต่อเม็ดเลือดในระยะยาวและไม่ได้ทำให้เกิดธาลัสซีเมียแต่อย่างใด